หนูมีอะไรกับแฟนวันที่2ตุลา แฟนเผลอหลั่งใน แล้วเช้าวันที่3หนูทานยาคุมฉุกเฉินแบบ1เม็ด (ทางร้านขายยาบอกแบบ1เม็ดได้ผลดีกว่า) หลังจากทานยาไป ได้มีเหมือนตกขาวแต่เป็นสีชมพูๆ ออกมาทางช่องคลอด เป็นเวลา ประมาณ 1อาทิต แล้วหลังจากนั้น หนูก็มีประจำเดือนมาในวันที่18 ตุลา คิอมาแบบเป็นเลือดสีแดงๆ ประมาณ5-6 วันแล้วก็หายไป แต่มาเดือน พฤศจิกานี้ ประจำเดือนยังไม่มา หนูอยากทราบว่า จะทีโอกาสตั้งครรภ์ไหมคะ
สวัสดีค่ะ การมีเพศสัมพันธ์โดยไม่ได้ป้องกันด้วยถุงยางหรือการใช้ยาคุมกำเนิดก่อนการมีเพศสัมพันธ์นั้น ทำให้มีโอกาสตั้งครรภ์ได้ และจะเป็นข้อบ่งชี้การใช้ยาคุมฉุกเฉินโดยยาคุมฉุกเฉินควรใช้อย่างถูกต้อง คือใช้ภายใน 72 ชั่วโมงหลังมีเพศสัมพันธ์และกินให้ครบตามข้างฉลากกำหนด หากกินถูกต้อง โอกาสการตั้งครรภ์จะลดลงไปได้ประมาณ 80-90%หลังการใช้ยาคุมฉุกเฉิน อาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ดังนั้นเลือดที่ออกมาผิดปกติก่อนประจำเดือนนั้น อาจจะเป็นเลือดากผลข้างเคียงของยา แต่หลังจากนั้นประจำเดือนของรอบเดือนนั้นๆก็ควรมาตามปกติ ซึ่งหากประจำเดือนมาแล้วก็แสดงว่าน่าจะไม่ได้ตั้งครรภ์ แต่อย่างไรก็ตามหากรอบเดือนถัดไปประจำเดือนไม่มาตามรอบนั้น ควรจะซื้อชุดตรวจครรภ์ทางปัสสาวะมาตรวจเองเบื้องต้น ซึ่งชุดตรวจให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป